MT
21.8.2023
Il-Ġurnal Uffiċjali tal-Unjoni Ewropea
C 296/43
Rikors ippreżentat fis-7 ta’ Lulju 2023 – Galenica vs EUIPO – EvivaMed Distribution (VIVORA) (Kawża T-373/23) (2023/C 296/48) Lingwa tar-rikors: il-Ġermaniż Partijiet Rikorrent: Galenica AG (Bern, l-Isvizzera) (rappreżentanti: C.Tenkhoff u T. Herzog, avukati) Konvenut: L-Uffiċċju tal-Proprjetà Intellettwali tal-Unjoni Ewropea (EUIPO) Parti oħra quddiem il-Bord tal-Appell: EvivaMed Distribution GmbH (Wenzenbach, il-Ġermanja)
Informazzjoni dwar il-proċedimenti quddiem l-EUIPO Applikant għat-trade mark kontenzjuża: il-parti l-oħra quddiem il-Bord tal-Appell Trade mark kontenzjuża kkonċernata: it-trade mark verbali tal-Unjoni Ewropea “VIVORA” – Applikazzjoni għal reġistrazzjoni Nru 18 255 604 Proċedimenti quddiem l-EUIPO: proċedimenti ta’ oppożizzjoni Deċiżjoni kkontestata: id-deċiżjoni tal-Ewwel Bord tal-Appell tal-EUIPO tas-26 ta’ April 2023 fil-Każ R 1556/2022-1
Talbiet Ir-rikorrenti titlob li l-Qorti Ġenerali jogħġobha: — tannulla parzjalment, u jekk neċessarju, id-deċiżjoni kkontestata sa fejn tiċħad l-appell fir-rigward tal-prodotti segwenti: Klassi 9: Software tal-kompjuter u hardware tal-kompjuter għal skopijiet mediċi u dijanjostiċi, b’mod partikolari fil-qasam tad-dijabete; software tal-kompjuter għall-użu fl-evalwazzjoni, verifika u amministrazzjoni ta’ data medika, b’mod partikolari fil-qasam tad-dijabete; software tal-kompjuter u hardware tal-kompjuter għall-konnessjoni ta’ apparat u tagħmir mediku u hardware addizzjonali, b’mod partikolari għall-użu fil-qasam tal-mard endokrinoloġiku u kardjovaskulari, kif ukoll aċċessorji tal-prodotti msemmija hawn fuq, jiġifieri, assistenti diġitali personali (PDAs) u li jinżammu fl-idejn, strumenti tal-ħażna tad-data b’funzjonijiet multipli u kull tip ta’ trasportaturi tad-data korrispondenti li jinqraw mill-magni mgħammra bi programmi għall-użu mill-pazjenti u mit-tobba; interfaċċi infrared għat-trasferiment ta’ kmandi ta’ apparat u informazzjoni ta’ konfigurazzjoni minn kompjuter personali għal tagħmir mediku, b’mod partikolari miters tal-glukożju fid-demm, pompi tal-insulina, u viċeversa; modems għat-trasferiment tad-data tal-pazjent minn tagħmir dijanjostiku għal sit remot; kejbils għall-konnessjoni ta’ kompjuters u aċċessorji tal-kompjuter ma’ apparat u strumenti mediċi; interkonnessjoni mingħajr fili fuq distanzi qosra, b’mod partikolari għal telefons ċellulari, kompjuters u tagħmir elettroniku ieħor; konnessjonijiet-IoT (GSM); pubblikazzjonijiet elettroniċi onlajn (li jistgħu jitniżżlu).
Klassi 10: Kannuli; inalaturi; siringi għall-injezzjonijiet għal użu uniku; lanċetti u tagħmir tal-lanċetti; pompi tal-insulina u aċċessorji tagħhom għall-kura personali, jiġifieri, skrataċ tal-ħġieġ u tal-plastik, settijiet ta’ mili ta’ skrataċ, kateters, settijiet ta’ infużjoni u tubi, labar tal-pinen, siringi għal użu uniku, adapters, ampulli, u tagħmir għall-mili; — tikkundanna lill-EUIPO għall-ispejjeż ta’ dawn il-proċeduri, inklużi dawk sostnuti fil-proċedimenti quddiem il-Bord tal-Appell.
Motiv invokat — Ksur tal-Artikolu 8(1)(b) tar-Regolament (UE) 2017/1001 tal-Parlament Ewropew u tal-Kunsill.